### | | | | --- | --- | | | | | --- | | **Teknik- og Miljøudvalget** 3. september 2020 Sagsnr. 710-2018-36310 Dok.nr. 710-2020-181439 Henry Jacobsen | | 141.                Anlægsbevilling til etablering af en offentlig skovbegravelsesplads i [adresse] ved Hinnerup - Åbent

###

|  |  |
| --- | --- |
| Tidl. politisk behandling | BY, 30.10.18, pkt. 169 |
| Forventet sagsgang | TM-U, ØK, BY |
| Lovgrundlag | Lov om begravelse og ligbrænding |

###

**SAGENS INDHOLD**

Byrådet skal i denne sag tage stilling til en
anlægsbevilling på 200.000 kr. til indretning, skiltning og godkendelse af en
skovbegravelsesplads i [adresse] i Hinnerup. Anlægsudgiften finansieres af
rådighedsbeløb i Budget 2020-23 (A-213).

En skovbegravelsesplads er en urnebegravelsesplads i et
område med skov. Området kan være ejet af kirken og være kirkelig indviet,
eller være ejet eller forpagtet af en kommune og være på ikke indviet jord.

Byrådet besluttede 30. oktober 2018, at der skulle arbejdes
for en placering af en kommunal skovbegravelsesplads til urner i [adresse] i
Hinnerup. Det skulle ske efter principperne for den offentlige
skovbegravelsesplads i [adresse] i Odense.

Kirkeministeriet skal godkende alle begravelsespladser og
vedtægter. Byrådet vil i en senere dagsorden få udkast til vedtægter til
godkendelse inden de fremsendes til godkendelse i Kirkeministeriet.

Det skal bemærkes, at Byrådet 25. juni 2019 godkendte
vedtægterne for en privat skovbegravelsesplads i [adresse], der er ejet af
[adresse].

**VURDERING**

Teknik og Miljø har efter en nærmere vurdering af [adresse]
i Hinnerup fundet et konkret område, der vil være egnet til en
skovbegravelsesplads til urner. Området ses af bilag 1. Her ses også
eksisterende offentlige p-pladser og større stisystemer.

Der forventes cirka fem begravelser om året i [adresse].
Teknik og Miljø har vurderet dette ud fra antallet af begravelser på den
offentlige skovbegravelsesplads i [adresse] i Odense sammenlignet med
befolkningstallet i [adresse]. De efterfølgende anbefalinger skal ses på
den baggrund.

Teknik og Miljø anbefaler, at Kirkerne i Hinnerup håndterer
urnerne både i forhold til den praktiske håndtering af urnen og det
administrative arbejde. Det skyldes primært forventningen til et lavt antal
urner om året.

Kirkerne i Hinnerup er villige til indgå en aftale om
håndtering af urnerne. I det tilfælde skal en urne afleveres til kirkekontoret
i Grundfør. Det er almindeligvis bedemænd, der afleverer urner, men det kan
også være de pårørende. Herefter registreres den af kontoret og placeres i
kapellet, indtil en graver placerer den i jorden. Urnen bliver som udgangspunkt
ikke håndteret af en gejstlig person.

Med oprettelsen af en kommunal begravelsesplads mister
sognene i [adresse] deres pligt til at modtage alle borgere i [adresse]
Kommune til begravelse, fordi de nu kan henvise til de kommunale
begravelsespladser. Teknik og Miljø vurderer, at sognene i [adresse] har
plads på kirkegårdene og at de er interesseret i at udnytte disse. Derved
forventes antallet af begravelser i [adresse] ikke at påvirke den manglende
pligt.

Ved etablering af en skovbegravelsesplads er der en række
omkostninger fordelt på de tekniske- og administrative opgaver samt anlæg.

*Tekniske opgaver*

Det er lovpligtigt i [adresse], at der føres en
begravelsesprotokol, som indeholder en række detaljerede oplysninger for hvert begravelsessted
og den begravede. Ligeledes skal der føres kort over begravelsespladsen, hvor
hver enkelt begravelsesplads afmærkes med nummer og koordinater. Langt
størstedelen af kirkegårdene og de private skovbegravelsessteder anvender et
system fra EG A/S, der kan håndtere alle data på en gang. Systemet anvendes af
Kirkerne i Hinnerup og kommunen vil skulle betale for oprettelse af et nyt
begravelsessted samt en årlig udgift til systemet.

Ud over udgifterne til EG A/S systemet skal en
landinspektør optegne området. Der er her regnet med en optegning af 36 pladser
placeret omkring 3 træer, samt en nærmere afgrænsning af området til
skovbegravelsesplads. Antallet af optegnede træer vil kunne udvides senere
efter behov.

*Administrative opgaver*

Administrativt forventes en række udgifter til
kontraktindgåelse, projektledelse, design af skilte, hjemmeside, evt.
udformning af folder mm.

*Anlæg*

Ideen med en skovbegravelsesplads er, at den døde kan blive
stedt til hvile i naturlige omgivelser. Der skal derfor ikke ændres væsentlig
på områdets karakter, men for at markere området og gøre det tilgængeligt for
de pårørende anbefaler Teknik og Miljø følgende:

·
Opgradering af den gennemgående trampesti

·
Opstilling af en række anvisningsskilte

·
Etablering af en eller to bænke (uden bord) i området.

**ØKONOMI**

Byrådet har i Budget 2020-23 (A-213) afsat 200.000 kr. til
etablering af en skovbegravelsesplads.

Teknik og Miljø vurderer, at udgifterne fordeler sig som
vist i tabellen.

|  |  |
| --- | --- |
| Aktivitet | Budget kr. |
| Tekniske omkostninger  (EG A/S begravelsessystem og landinspektøroptegning) | 25.000 |
| Administrative omkostninger  (kontraktindgåelse, projektledelse, design af skilte, hjemmeside mm.) | 50.000 |
| Anlægsomkostninger  (opgradering af gennemgående sti, etablering af anvisningsskilte og bænke) | 125.000 |
| Totalt | 200.000 |

Anlægsmidlerne skal i første omgang anvendes til
fremstilling af kortmaterialer der kan indgå i vedtægterne. Selve
anlægsarbejdet vil først blive igangsat efter Byrådets vedtagelse af
vedtægterne for skovbegravelsespladsen.

De årlige udgifter til en skovbegravelsesplads vil bestå af
et årligt gebyr til det tekniske system, betaling til Kirkerne i Hinnerup for
håndtering af urnen samt et mindre beløb til vedligehold af skovområdet. Disse
udgifter vil alle blive dækket ind af indtægter fra brugerbetalingen. Den
præcise takst er ikke udregnet endnu, men den forventes, at ligge omkring 7.000
kr. for en urnebegravelse i [adresse]. Dette er et engangsbeløb som dækker det
hele, inkl. reservationen i de 10 år.

**INDSTILLING**

Direktøren for Teknik og Miljø indstiller til Byrådet:

1.    At der godkendes en
anlægsbevilling på 200.000 kr. til etablering af en skovbegravelsesplads i
[adresse] i Hinnerup.

**BESLUTNING**

**Bilag**

|  |  |
| --- | --- |
| Kort over skovbegravelsesplads Nørreskov | 710-2020-203164 |